Vita:Heroin

message: Nagyon problémás ez a szócikk. jelenlegi állapota katasztrófális! Amit ismerek a magyar wikin, sajnos ez a legrosszabbul sikeredett szócikk. A vegyület hatásai rész teljes egészében a "Kábítószerek Világa" című, a 80-as években propagandacélokból kiadott könyvből származaik. És ez nincs feltüntetve a források között. De a baj nem is ez, hanem hogy a heroin tényleges farmakológiai, továbbá pszichés hatásainak ismertetése helyett egy rosz ízű propaganda anyagot olvashatunk. A cikkben leírt dolgoknak semmi közük a mai eleven valósághoz.
Tényleg, szinte semmi konkrétum az anyagról. Nem mutatja be a heroin világát ez a Kábítószerek Világás kiollózás. Pedig vannak a neten statisztikák, tudományos cikkek a heroin hatásairól, a mai fogyasztás tendenciáiról, a heroinfüggőség terápiáiról, gyógyászati agonistákról, a szer antagonistáiról! Az ópiátreceptorok biokémiájáról, magának a heroinnak a kémiájáról is oldalakat lehetne írni!

message: A szóban forgó szakasz szövegének egy része megegyezik a adsite.uw.hu honlapon található szöveggel. A honlap utolsó módosítása 2004. január 12. 22:43:39-kor volt, feltehetőleg régebbi, mint a wikis cikk. A nyelvezete nem való enciklopédiába pl. "Ma már a város több pontján ingyenesen osztanak sterli tűket..." értelmezhetetlen, hiszen egyrészről nem derül ki, hogy melyik városról van szó, másrészről mindennap ellenőrizni kellene, hogy valóban osztanak -e tűket - ide talán valamilyen általánosabb megfogalmazás illene (és a helyesírási hibák, elgépelések tömkelege is javításra szorul). Sajnos én totál nem értek a témakörhöz, így nem merem vállalni a korrekciót. PallertiRabbit Hole 2011. április 4., 09:19 (CEST)
thread_title:  Hatása szakasz másolmány 

message: A stílusát érdemes lenne átdolgozni, mert így egy drogprevenciós cikkre hasonlít, nem pedig egy Wiki-szócikkre.  2011. december 22., 14:33‎  
replies: text: Milyen legyen inkább, drogfogyasztást-propagáló? misibacsi*üzenet 2011. december 22., 22:26 (CET)
replies: text: :Bulváros, szórakoztató leírás, ehelyett szakszerűnek, tényszerűnek kellene lennie. 198.39.100.21 (vita) 2018. március 23., 10:02 (CET)
Igazad van. Ezt olvasgasd: WP:SZB misibacsi*üzenet 2018. március 23., 16:22 (CET)
thread_title:  stílus 

message: Ide mozgatom a cikkből eltávolított, nem enciklopédiába való, forrásolatlan részt. - Assaiki vita 2021. augusztus 6., 22:15 (CEST)
A heroin a szervezetbe jutva rendkívül gyorsan hat. A kialakuló állapot ismerős, megszűnik a belső feszültség, és túláradó önbizalom, eufória foglalja el a helyét. Ebben tehát a másik két szerhez viszonyítva nincs különbség. Más azonban a hatás időtartama, míg az ópium vagy a morfin hatása kb. tíz óráig is eltart, addig a heroiné csak három órán keresztül. Az igazán tragikus különbség azonban abban van, hogy a heroin utáni vágy (mind a testi, mind a lelki függőség következményeként) a legerősebb valamennyi ópiumszármazék közül.
Egy heroinista így írt önmagáról: „A heroin hatására az ember gyáva, szemtelen és szégyentelen lesz. Mindent, még a halálos veszedelmet is vállaltam, csakhogy meglegyen a napi heroinadagom. A nők sem érdekelnek, irtózom tőlük. Csak egyetlen dolog érdekes ma már számomra az egész világon, a heroin…!”
Pakisztánban, ahol a heroin nagyon nagymértékben elterjedt, a karacsi kórház kábítószer-elvonó osztályán egy beteg, aki önként jelentkezett az elvonókúrára, ezt mondta: „Hat gyerekem van, egy hajózási társaság mérnöke vagyok. Ópiummal kezdtem, végül a heroinnal végeztem. Nehézségem van az állásom megtartásával, ezért jelentkeztem elvonókúrára, hiszen az állásomra szükségem van, már csak azért is, mert gyermekeim még tanulnak. Szükségem van az állásra, pénzre, hogy etessem, neveljem gyermekeimet”, s miközben ezeket mondta, felnőtt férfi létére sírt.
Sokan úgy váltak a heroin rabjává, hogy előtte már más kábítószert is megpróbáltak, úgy találták azonban, hogy a legteljesebb kielégülést a heroin adja számukra, vagy a terjesztők keverték hozzá enyhébb szerekhez, hogy a függőség gyorsan kialakuljon. Amikor az agyukat eléri a heroin okozta mámor (a „heroin flash”, angolul: rush) a tetőpontját, úgy érzik, a világ megszűnt számukra létezni, fekete-fehér víziók veszik körül őket, s a valóságot a nirvána, álmaik birodalma foglalja el.
A heroinisták intelligenciája csak lassan-lassan csökken, de a jellemük hamar megváltozik, gyorsan elvész helyes erkölcsi és szociális érzékük, magatartásuk. S jóllehet kábult és éber állapotukban egyaránt sokat beszélnek a szexualitásról, a valóságban, életükben a heroin helyettesíti a nemi életet. Gyakorlatilag aszexuális lényekké válnak. A heroin rendszeres használata az önkasztrálás legbiztosabb módszere.
A rövid ideig tartó heroinmámort hosszas depresszió követi. Ez olyan kellemetlen, rossz érzés, hogy a heroinista megfogadja, soha többé nem él a heroinmámorral. Sajnos ez az elhatározása semeddig sem tart. Rövidesen ismét vágyik arra, hogy átélje a néhány perces bódulatot. S azután minden megy tovább feltartóztathatatlanul a tragédia felé. A hozzászokás nagyon hamar kialakul.
Ennek első következménye, akárcsak az ópiumnál és a morfiumnál, hogy az alkalmi élvezetből a heroinmámor lesz élete értelme, célja. S ebből egyedül, orvosi segítség nélkül már nem tud szabadulni. Ha elhagyja a mérget, akkor a többi ópiumszármazék elhagyásakor jelentkező panaszoknál sokkal súlyosabb, kínzóbb tünetek mutatkoznak: kegyetlen viszketés, könnyezés, orrcsöpögés, hasmenés, kínzó-fájdalmas görcs, általában elviselhetetlennek érzett testi szenvedés. Szervezete annyira hozzászokik a heroinhoz, hogy jóformán már a halálos adag sem váltaná ki a kezdetben megismert boldogító mámort. Ezért a heroinista úgy érzi, hogy már nem is erre van szüksége, hanem csakis azért kell bármi áron megszereznie az újabb adag heroint, hogy megmeneküljön az őrjítő-kínzó elvonási tünetektől.
A heroinista azonban nemcsak a méregnek lesz rabja, hanem függő helyzetbe kerül a kábítószer-kereskedők leglelkiismeretlenebb fajtájától, a heroinkereskedőtől is. Kizárólag tőlük tudja megkapni a heroint, ők pedig könyörtelenül kizsákmányolják áldozataikat, nagy részük a busás haszonért, kisebb részük azért, mert maguk is heroinisták, s a heroin eladásával tudják csak megszerezni a számukra is nélkülözhetetlen drogmennyiséget.
Ezért a heroin nemcsak azért a legveszedelmesebb ópiumszármazék, mert a legerősebb függőséget okozza, hanem azért is, mert a legnagyobb anyagi áldozatot követeli meg rabjaitól.
thread_title:  Hatása